په هند کې هغه سړی مړ شو چې ۳۹ ښځې او ۹۴ اولادونه یې لرل
په هند کې چارواکي وایي هغه سړی مړ شو چې ۳۹ ښځې یې او ۹۴ اولادونه یې لرل.  
د هند په شمال ختیځ کې د میزورام ایالت وزیر «زورامتنګا» وايي چې «زیانا چانا» مړ شوی دی. زیانا چانا په خپلې سیمې کې د عیسویست د «بلکمور» طریقې مشر و چې نارینوو ته د ډېرو ښځو سره د واده کولو اجازه ورکوي. هغه تېره ورځ د جون ۱۳ (غبرګولي ۲۳) په ۷۶ کلنۍ کې مړ شو. نوموړي د خپل ایالت په یوې لېرې پرتې سیمې کې په یوې لویې څلور پوړېزې ودانۍ کې، چې ۱۰۰ خونې یې لرلې،‌ ژوند کاوه. کلیوالو ویلي دي‌ چې د دغه سړي تر څنګ به هره وخت د هغه اووه اته ښځې لیدل کېدې. په خپله «زیانا» په ۲۰۱۱ کې د رویټرز خبري اژانس ته ویلي وو: «زه غواړم چې خپله کورنۍ نوره هم غټه کړم او ډېر ودونه وکړم. زه د ډېرو خلکو سرپرستي په غاړه لرم. زه ځان نیمکرغه ګڼم.» سیمه ییزې رسنۍ وايي چې دا کورنۍ ۱۶۷ غړي لري او په نړۍ کې تر ټولو لویه کورنۍ بلل کیږي. د دغه سړي ۳۳ لمسیان هم شته. دا مهال په کاناډا کې د «وینسټن بلکمور» ډلې مشر چې نارینوو ته د ډېرو ښځو سره د واده کولو اجازه ورکوي، ۲۷ ښځې او ۱۵۰ ماشومان لري.